Mélina Mercouri

Melina Mercouri (; Maria Amalia Mercouri,  jaioa; 1920ko urriaren 18a, Atenas – New York, 1994ko martxoaren 6a, New York) Greziako antzezlea izan zen. Greziako antzerki klasikoan hezi zen, eta Parisa jo zuen gero. Cacoyannisen Stella (1952) filmak eman zion ospea. Jules Dassinen Celui qui doit mourir (1956, Hil behar duena) filmean jokatu zuen paperak bere dohainak erakutsi zituen, zuzendari berdinaren Topkapi (1964) filmean Peter Ustinov, Maximilian Schell eta Robert Morley aktoreekin batera antzeztu zuen. Koronelen diktaduraren aurka jokatu zuen atzerrian. Grezian demokrazia berriz ezarri zenean, diputatu hautatu zuten, eta Kulturako ministro izan zen Papandreuren gobernuan (1981).
Melina Merkoúri 1994an hil zen New Yorkeko ospitale batean, biriketako minbiziaren ondorioz. Merkoúri erretzaile porrokatua izan zen eta hil zenean, ehunka herritar greziarrek haren zigarroen marka gogokoenaren kajetillak jarri zituzten omenaldi gisa. Hilkutxa Atenasera eraman zuten, non Estatu hileta-elizkizuna jaso zuen. Dolu nazionaleko aste oso bat ezarri zen bere oroimenean.
Gaur egun  Melina Mercouri  Fundazioak antzinako greziar monumentuak zaintzeaz arduratzen da.

 Erreferentziak 

Kategoria:Atenastarrak
Kategoria:Greziako emakume aktoreak
Kategoria:Greziako politikariak
Kategoria:Kultura ministroak
Kategoria:Greziako abeslariak
Kategoria:Minbiziak hildakoak
Kategoria:Emakume abeslariak
Kategoria:Cannesko Zinemaldiko emakumezko interpretazio onenaren saridunak